लांचिंग के साथ यह भी सवाल खड़ा हो गया है कि दैनिक जागरण, अमर उजाला, हिंदुस्‍तान जैसे स्‍थापित अखबारों के बीच बिना बेहतर कंटेंट के कैसे यह अखबार पांव जमा पाएगा. न तो राष्‍ट्रीय सहारा जैसी योजना या संसाधन ही प्रबंधन के पास दिख रही है, जिससे यह पाठकों तक अपनी पहुंच बना सके. सूत्र बताते हैं कि अखबार में कर्मचारियों का अभाव है. दूसरे संस्‍थानों से आए कुछ पेजिनेटर तो यहां का माहौल देखकर वापस हो लिए. दूसरे संस्‍थानों से आए मजबूरों की टीम कितना बढि़या काम कर पाएगी, यह अखबार के लांचिंग से ही दिखने लगा है. जनसंदेश टाइम्‍स से जुड़े ज्‍यादातर अपने पूर्व संस्‍थानों में उपेक्षित थे या फिर बेरोजगार थे. नाम गिनाने की जरूरत नहीं है, पर जरूरत पड़ी तो इन लोगों के नाम भी गिनाए जाएंगे.